|  |
| --- |
| Se her, du kan ansøge om støtte til dit barns fritidsaktivitet. Og se, hvordan du søger. |
|  |
| Pulje til børns fritidsaktiviteter |

# Pulje til børns fritidsaktiviteter

Oplysninger om puljen

Byrådet har i 2017 afsat en pulje på 200.000 kr. om året til støtte til børns fritidsaktiviteter.

Puljen er til børn i alderen op til 15 år og kan søges, hvis du bor i Ringsted Kommune. Du kan søge så længe, som der er penge i puljen, så det foregår efter først-til-mølle-princippet.

**Kan du få støtte?**

Du kan søge om støtte til dit barn, hvis

din familie opfylder ét eller flere af de

følgende kriterier:

* Familier, hvor én eller begge forældre er på en midlertidig offentlig forsørgelse i form af kontanthjælp, uddannelseshjælp eller integrationsydelse
* Familier, hvor kun én forælder har en indtægt, som er i form af ressourceforløb, førtidspension eller ledighedsydelse uden biindtægt.

Du kan både søge til børn, der gerne vil starte på en fritidsaktivitet, og til børn, der allerede har en fritidsaktivitet.

**Regler for at få støtte**

* Din families samlede indtægt må ikke overstige ydelsen for de nævnte ydelser.
* Støtten kan gives til deltagelse i fritidsaktiviteter som f.eks. spejder, alle former for sport og idræt, musikskole, ungdomsskole, m.v.
* Støtten kan dække udgifter til betaling af kontingent, stævnedeltagelse, sportstøj og andet udstyr til aktiviteten.
* Støtten udbetales til din NemKonto når du har afleveret regning eller kvittering for udgiften til din sagsbehandler.
* Bevillingen følger et kalenderår, du kan derfor ikke søge for udgifter fra tidligere år, men kun i indeværende år.

**Hvor meget kan du søge om:**

Du kan søge om op til 2.500 kr. pr. barn om året.

|  |
| --- |
|  |

**Sådan gør du**

1. Udfyld ansøgningsblanketten. Du finder den på Ringsted Kommunes hjemmeside [www.ringsted.dk](http://www.ringsted.dk) under Arbejde & Ledighed.
2. Skriv tydeligt, hvad du søger om
3. Aflever ansøgningen til din sagsbehandler i Jobcenteret
4. Vedlæg regning, faktura eller kvittering for den udgift, du søger støtte til.

**Svar på din ansøgning:**

1. Når du har søgt, får du svar inden for 14 dage.
2. Du kan ikke klage over afgørelsen på din ansøgning.

|  |
| --- |
| Spørgsmål  Har du spørgsmål til puljen eller om, hvordan du skal søge, kan du kontakte din sagsbehandler. |

|  |  |
| --- | --- |
| Ringsted Kommune  Arbejdsmarkedscenter  Nørregade 100  Tel.: +45 57 62 62 62  Mail: arbejdsmarkedscenter@ringsted.dk  www.ringsted.dk | Pulje til børns fritidsaktiviteter  Ringsted Kommune uddeler støtte til børns fritidsaktiviteter til forældre på blandt andet kontanthjælp, uddannelseshjælp eller integrationsydelse.  Læs mere om reglerne for puljen i denne folder.  Ringsted Kommune 2018. |